यूपीएसएसएससी के चेयरमैन सी.बी. पालीवाल ने कहा, “हम प्रतियोगी परीक्षाओं के प्रश्न पत्रों के कम से कम दो सेट तैयार की योजना बना रहे हैं ताकि किसी पेपर के लीक होने पर दूसरे सेट को परीक्षकों को दिया जा सके. इससे परीक्षार्थियों का नुकसान नहीं होगा और उसी दिन परीक्षा संभव हो सकेगी. इसी के साथ आयोग भविष्य की परीक्षाओं के लिए दो सेट- स्क्रीनिंग और मेन्स की भी शुरूआत करने की तैयारी कर रहा है. राज्य सरकार को इस संबंध में प्रस्ताव भेजा जाएगा. सी.बी. पालीवाल ने दावे से कहा कि इस तरह से पेपर लीक की समस्या से आसानी से निपटा जा सकता है.